**Atte Karppinen** (s. 14. maaliskuuta 1998 Kempele) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän on pelipaikaltaan vasen laitahyökkääjä.

Ura
---

Karppinen on Oulun Kärppien kasvatti. Hän toimi kaudella 2013–2014 seuran C-nuorten varakapteenina. Karppinen oli C-nuorten SM-karsinnoissa 13 syöttöpisteellään Kärppien paras syöttäjä Mikko Juusolan kanssa. C-nuorten SM-sarjassa hän oli tehoilla 13+40=53 joukkueen paras syöttäjä ja toiseksi paras pistemies Juusolan jälkeen. Karppinen jakoi koko sarjan pistepörssin yhdeksännen sijan KalPan Riku Mustosen kanssa. Hän sijoittui kymmenellä osumallaan koko pudotuspelien maalipörssissä toiseksi edellään vain joukkuetoveri Janne Kuokkanen. Karppinen voitti kauden päätteeksi C-nuorten SM-hopeaa. Hänet palkittiin sarjan tehopelaajana Esa Keskinen -palkinnolla.

Kaudella 2014–2015 Karppinen voitti B-nuorten Suomenmestaruuden. Hän pelasi samalla kaudella myös kuusi ottelua lainalla Kiekko-Laserin B-nuorissa. Kaudeksi 2015–2016 Karppinen siirtyi Espoo Bluesin B-nuoriin. Hän jakoi tehoilla 18+36=54 koko B-nuorten SM-sarjan pistepörssin kahdeksannen sijan TPS:n Artturi Prisjaznjukin kanssa ja joukkuetoverinsa Oliver Kinnusen kanssa. Karppinen voitti kauden päätteeksi B-nuorten SM-hopeaa. Kaudeksi 2016–2017 hän palasi Kärppiin ja siirtyi seuran A-nuoriin. Kaudella 2017–2018 Karppinen jakoi tehoilla 18+22=40 joukkueen sisäisen pistepörssin toisen sijan Eetu Päkkilän kanssa edellään Aatu Luusuaniemi. Hän voitti kauden päätteeksi A-nuorten SM-hopeaa. Karppinen debytoi samalla kaudella myös miesten peleissä pelattuaan joulukuussa 2017 kolme ottelua lainalla Mestis-joukkue Rovaniemen Kiekossa tehopistein 1+1=2.

Karppinen siirtyi kaudeksi 2018–2019 vuoden mittaisella sopimuksella Mestis-joukkue Savonlinnan Pallokerhoon. Hän teki tulokaskaudellaan runkosarjassa 50 ottelussa tehot 15+25=40, joilla Karppinen jakoi joukkueen sisäisen pistepörssin kolmannen sijan Juuso Forsströmin kanssa. Hän jakoi myös koko Mestiksen tulokkaiden maalipörssin voiton IPK:n Mikko Juusolan kanssa. Pudotuspeleissä Karppinen teki kuudessa ottelussa yhden syöttöpisteen. Hän pelasi myös kaksi Suomen Cupin ottelua tehden kaksi syöttöpistettä. Kaudella 2019–2020 Karppinen oli tehoilla 18+28=46 SaPKon paras maalintekijä ja toiseksi paras pistemies Matias Lainion jälkeen. Hän jakoi koko Mestiksen pistepörssin kahdeksannen sijan RoKin Kasper Elon ja Hokin Tuomas Komulaisen kanssa. Suomen Cupissa Karppinen oli joukkueensa paras syöttäjä viidellä syöttöpisteellään.

Kaudeksi 2020–2021 Karppinen siirtyi jatkamaan Mestis-pelejään vuoden mittaisella sopimuksella Iisalmen Peli-Karhuihin. Hän pelasi harjoituskaudella myös lainalla seuran yhteistyöjoukkueessa, SM-liigajoukkue Kalevan Pallossa. Karppinen johti 12 syöttöpisteellään IPK:n sisäistä syöttöpörssiä Tatu Kokkolan kanssa, kunnes helmikuussa 2021 hänen sopimuksensa purettiin Mestiksen ollessa keskeytettynä koronavirusrajoitusten vuoksi. Muutamaa päivää myöhemmin Karppisen vahvistettiin siirtyvän loppukaudeksi monikansallisen ICE Hockey Leaguen itävaltalaisjoukkue Black Wings 1992:een. Hän teki miesten pääsarjadebyyttinsä 7. helmikuuta 2021 italialaista HC Bolzanoa vastaan. Karppinen merkittiin Black Wingsin kakkosketjun vasempaan laitaan Stefan Gaffalin ja toisen uuden vahvistuksen, Gints Meijan viereen. Ensimmäisen pääsarjamaalinsa hän teki neljännessä ottelussaan 19. helmikuuta 2021 vieraissa Villacher SV:tä vastaan. Karppinen pelasi ICEHL:ssä kaikkiaan 11 runkosarjaottelua tehden kaksi maalia.

Karppinen palasi kaudeksi 2021–2022 vuoden mittaisella sopimuksella IPK:n Mestis-joukkueeseen. Hänen sopimukseensa sisältyi jälleen optio ulkomaille siirtymisestä ja Karppinen käytti sen joulukuussa 2021, jolloin hänen sopimuksensa IPK:n kanssa purettiin. Tapaninpäivänä Karppisen vahvistettiin siirtyvän loppukauden kattavalla sopimuksella Slovakian Extraligan HK 32 Liptovský Mikulášiin. Hän pelasi siellä vain viisi ottelua tehden yhden syöttöpisteen, kunnes helmikuussa 2022 Karppisen sopimus purettiin. Seuraavana päivänä hänen vahvistettiin siirtyvän loppukaudeksi Sveitsin toiseksi korkeimmalle sarjatasolle Swiss Leaguen EHC Winterthuriin.

Kaudeksi 2022–2023 Karppinen palasi jälleen vuoden mittaisella sopimuksella IPK:hon.

Muuta
-----

Karppisen isoveli Aku on pelannut jääkiekkoa puolustajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Kärpät | A-SM | 44 | 11 | 20 | 31 | 26 | 6 | 1 | 3 | 4 | 0 |
| 2017–2018 | Kärpät | A-SM | 51 | 18 | 22 | 40 | 28 | 11 | 4 | 8 | 12 | 8 |
|  | RoKi | Mestis | 3 | 1 | 1 | 2 | 0 | – | – | – | – | – |
| 2018–2019 | SaPKo | Mestis | 50 | 15 | 25 | 40 | 34 | 6 | 0 | 1 | 1 | 0 |
| 2019–2020 | SaPKo | Mestis | 48 | 18 | 28 | 46 | 32 | – | – | – | – | – |
| 2020–2021 | IPK | Mestis | 18 | 6 | 12 | 18 | 2 | – | – | – | – | – |
|  | Black Wings 1992 | ICEHL | 11 | 2 | 0 | 2 | 0 | – | – | – | – | – |
| 2021–2022 | IPK | Mestis | 9 | 4 | 3 | 7 | 4 | – | – | – | – | – |
|  | HK 32 Liptovský Mikuláš | SloEL | 5 | 0 | 1 | 1 | 2 | – | – | – | – | – |
|  | EHC Winterthur | SL | 5 | 1 | 0 | 1 | 2 | – | – | – | – | – |
| 1 kausi | yhteensä | ICEHL | 11 | 2 | 0 | 2 | 0 | – | – | – | – | – |
| 1 kausi | yhteensä | SloEL | 5 | 0 | 1 | 1 | 2 | – | – | – | – | – |
| 5 kautta | yhteensä | Mestis | 128 | 44 | 69 | 113 | 72 | 6 | 0 | 1 | 1 | 0 |
| 1 kausi | yhteensä | SL | 5 | 1 | 0 | 1 | 2 | – | – | – | – | – |

Lähteet
-------

* Atte Karppinen The Internet Hockey Databasessa (englanniksi)
* Atte Karppinen Eurohockey-sivustolla (englanniksi)
* Atte Karppinen *Elite Prospects*. Everysport Media Group AB.  (englanniksi)

### Viitteet

1. 1 2  IPK:lle kaksi paluumuuttajaa ja yksi jatkosopimus! *ipk.fi*.  9.7.2021. IPK Hockey Oy. Viitattu 9.7.2021.
2. 1 2 3 4 5  Atte Karppinen *Elite Prospects*. Everysport Media Group AB.  (englanniksi)
3. ↑  Elite Prospects - Kärpät U16 *eliteprospects.com*. Everysport Media Group AB. Viitattu 9.2.2021. (englanniksi)
4. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 9.2.2021. (englanniksi)
5. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 9.2.2021. (englanniksi)
6. ↑  Mennander, Pasi: C-nuorten SM-sarjan kauden 2013-14 palkitut pelaajat *Leijonat.fi*.  10.3.2014. Suomen Jääkiekkoliitto – Finlands Ishockeyförbund ry. Viitattu 9.2.2021.
7. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 9.2.2021. (englanniksi)
8. ↑  Elite Prospects - Kärpät U20 *eliteprospects.com*. Everysport Media Group AB. Viitattu 9.2.2021. (englanniksi)
9. ↑  SaPKo värväsi kaksi hyökkääjää Nuorten SM-liigasta − Teemu Lämsä solmi jatkosopimuksen *Jatkoaika.com*.  13.4.2018. Jatkoaika r.y. Viitattu 9.2.2021.
10. ↑  Elite Prospects - SaPKo *eliteprospects.com*. Everysport Media Group AB. Viitattu 9.2.2021. (englanniksi)
11. ↑  Elite Prospects - Award - Finland2 (Mestis) Most Goals by Rookie *eliteprospects.com*. Everysport Media Group AB. Viitattu 9.2.2021. (englanniksi)
12. ↑  Elite Prospects - Mestis Stats 2019-2020 *eliteprospects.com*. Everysport Media Group AB. Viitattu 9.2.2021. (englanniksi)
13. ↑  Elite Prospects - SaPKo *eliteprospects.com*. Everysport Media Group AB. Viitattu 9.2.2021. (englanniksi)
14. ↑  IPK nappasi SaPKossa tehoilleen Atte Karppisen − "Osoittanut olevansa sarjan parhaita hyökkääjiä" *Jatkoaika.com*.  22.5.2020. Jatkoaika r.y. Viitattu 9.2.2021.
15. ↑  Miehistömme Lappeenrannan torstai-illassa, se näyttää seuraavalta! *facebook.com*.  20.8.2020. KalPa Hockey Oy. Viitattu 9.2.2021.
16. ↑  Atte Karppisen ura jatkuu ulkomailla *ipk.fi*.  4.2.2021. IPK Hockey Oy. Viitattu 9.2.2021.
17. ↑  Verstärkung für die Wings *blackwings.at*.  7.2.2021. Steinbach Black Wings 1992.  Arkistoitu 14.2.2021. Viitattu 9.2.2021. (saksaksi)
18. ↑  bet-at-home ICE Hockey League *ice.hockey*.  7.2.2021. Profs Marketing GmbH. Viitattu 9.2.2021. (englanniksi)
19. ↑  bet-at-home ICE Hockey League *ice.hockey*.  19.2.2021. Profs Marketing GmbH. Viitattu 11.3.2021. (englanniksi)
20. ↑  Atte Karppinen siirtyy ulkomaille *ipk.fi*.  21.12.2021. IPK Hockey Oy. Viitattu 21.12.2021.
21. ↑  Saarela, Mikko: Mestiksen taakseen jättäneen hyökkääjän uusi joukkue selvisi – yrittää pelastaa slaavilaisseuran karsiutumiselta *suomikiekko.com*.  26.12.2021. Nordic Sport Media. Viitattu 27.12.2021.
22. ↑  Výmena hráčov s HK Martin *mhk32lm.sk*.  7.2.2022. MHk32 Liptovský Mikuláš, a.s. Viitattu 7.2.2022. (slovakiksi)
23. ↑  Atte Karppinen verstärkt den EHC Winterthur *ehc-winterthur.ch*.  8.2.2022. Winterthur Sport AG.  Arkistoitu 8.2.2022. Viitattu 8.2.2022. (saksaksi)
24. ↑  Atte Karppinen palaa Peli-Karhuihin − viimeiset kaksi yrittämää päätyneet ulkomaanoption käyttöön *Jatkoaika.com*.  16.8.2022. Jatkoaika r.y. Viitattu 16.8.2022.
25. ↑  Aku Karppinen *Elite Prospects*. Everysport Media Group AB.  (englanniksi)